**Ministru kabineta rīkojuma projekta “Par Informācijas sistēmu menedžmenta augstskolas rektora apstiprināšanu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkums nav jāaizpilda, jo projekts ir Ministru kabineta 2009. gada 7. aprīļa noteikumu Nr. 300 “Ministru kabineta kārtības rullis” 73.3. apakšpunktā minētais tiesību akta projekts. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija (turpmāk – ministrija) ir sagatavojusi Ministru kabineta rīkojuma “Par Informācijas sistēmu menedžmenta augstskolas rektora apstiprināšanu” projektu (turpmāk – projekts) saskaņā ar Augstskolu likuma 17. panta piektajā daļā noteikto, ka augstskolas ievēlēto rektoru apstiprina Ministru kabinets pēc augstskolas dibinātāja ierosinājuma. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Augstskolu likuma 17. panta otrā daļa nosaka, ka augstskolas satversmes sapulce rektoru ievēlē uz termiņu, kas nepārsniedz piecus gadus, ne vairāk kā divas reizes pēc kārtas, kā arī to, ka augstskolās, kas nav universitātes, par rektoru ievēlē profesoru vai personu, kurai ir doktora grāds.Informācijas sistēmu menedžmenta augstskolas Satversmes (apstiprināta ar Ministru kabineta 2014. gada 2. jūlija rīkojumu Nr. 318 “Par Informācijas sistēmu menedžmenta augstskolas Satversmes apstiprināšanu”) 34. punkts nosaka, ka rektoru, aizklāti balsojot, ievēlē [satversmes](https://likumi.lv/ta/id/57980-latvijas-republikas-satversme) sapulce uz pieciem gadiem, ne vairāk kā divas reizes pēc kārtas. Par rektoru var ievēlēt profesoru vai personu, kurai ir doktora zinātniskais grāds.Deniss Djakons ir Informācijas sistēmu menedžmenta augstskolas asociētais profesors. D.Djakons ir ieguvis ekonomikas zinātņu kandidāta grādu Municipālās vadības akadēmijā Ukrainā.Lai izvērtētu, vai Denisa Djakona ārvalstīs iegūtā izglītība atbilst Augstskolu likuma 17. panta otrajā daļā un Informācijas sistēmu menedžmenta augstskolas Satversmes 34. punktā noteiktajām prasībām, lai personu varētu ievēlēt par augstskolas, kas nav universitāte, rektoru, tika veikta Denisa Djakona ārvalstīs iegūtā akadēmiskā grāda un izglītības dokumenta ekspertīze saskaņā ar Augstskolu likuma 85. pantu. Augstskolu likuma 85. panta pirmā daļa nosaka, ka ārvalstīs iegūto akadēmisko grādu un izglītības dokumentu, kā arī vidējo izglītību apliecinošu dokumentu ekspertīzi veic Akadēmiskais informācijas centrs. Minētā panta otrā daļa paredz, ka iesniegto dokumentu ekspertīzes rezultātā tiek noteikts:1) vai ārvalstīs iegūtais izglītības dokuments atbilst kādam Latvijā piešķirtajam augstākās izglītības dokumentam (turpmāk šajā pantā – diploms);2) kādam Latvijā piešķirtam akadēmiskajam grādam vai diplomam to var pielīdzināt;3) kādi papildu nosacījumi jāizpilda, lai ārvalstīs iegūto izglītības dokumentu varētu pielīdzināt kādam no Latvijā piešķirtajiem akadēmiskajiem grādiem vai diplomiem, ja ārvalstīs iegūtais akadēmiskais grāds vai izglītības dokuments neapmierina neviena Latvijā piešķirta akadēmiskā grāda vai diploma prasības. Savukārt Augstskolu likuma 85. panta trešā daļa nosaka, ka izglītības dokumenta ekspertīzes rezultātā tā īpašniekam tiek izsniegta izziņa par to, kādam Latvijā piešķirtam akadēmiskajam grādam vai diplomam atbilst ārvalstīs iegūtais izglītības dokuments.Saskaņā ar Akadēmiskās informācijas centra 2014. gada 16. oktobra izziņu Nr. 2143889 “Par Denisa Djakona izglītības dokumentu” diploms, kas apliecina, ka Deniss Djakons Municipālās vadības akadēmijā Ukrainā ir ieguvis ekonomikas zinātņu kandidāta grādu, ir pielīdzināms Latvijā izsniegtam doktora diplomam.Saskaņā ar Izglītības likuma 11.1 panta ceturtās daļas 2. punktu lēmumu par izglītības dokumenta atzīšanu, pamatojoties uz Akadēmiskās informācijas centra izziņu, pieņemšanai darbā profesijās, kurās profesionālā darbība vai tai nepieciešamā izglītība nav reglamentēta likumos, kā arī citos normatīvajos aktos, – pieņem darba devējs. Saskaņā ar Ministru kabineta 2015. gada 28. jūlija rīkojumu Nr. 415 “Par Denisu Djakonu” par Informācijas sistēmu menedžmenta augstskolas rektoru uz pirmo piecu gadu termiņu tika apstiprināts Deniss Djakons. Šobrīd Denisa Djakona amata pilnvaru termiņš ir beidzies. Informācijas sistēmu menedžmenta augstskola ar 2020. gada 14. oktobra vēstuli Nr. 1-24/64-20 “Par rektora vēlēšanu rezultātiem” ir informējusi ministriju, ka 2020. gada 9. oktobrī saskaņā ar satversmes sapulces lēmumu (Informācijas sistēmu menedžmenta augstskolas Satversmes sapulces 2020. gada 9. oktobra protokola 8. punkts) par Informācijas sistēmu menedžmenta augstskolas rektoru ir ievēlēts asociētais profesors, ekonomikas zinātņu doktors Deniss Djakons.Saskaņā ar Augstskolu likuma 17. panta pirmo daļu rektors ir augstskolas augstākā amatpersona, kas īsteno augstskolas vispārējo administratīvo vadību un bez īpaša pilnvarojuma pārstāv augstskolu. Rektora kompetence ir noteikta Augstskolu likuma 17.1pantā. Augstskolas rektors atbild par augstskolas darbības atbilstību normatīvo aktu prasībām. Līdz ar to Informācijas sistēmu menedžmenta augstskolas darbības nepārtrauktai nodrošināšanai ir nepieciešams rektors.Ņemot vērā minēto, nepieciešams apstiprināt ekonomikas zinātņu doktoru Denisu Djakonu par Informācijas sistēmu menedžmenta augstskolas rektoru atkārtoti. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Informācijas sistēmu un menedžmenta augstskola. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
|  **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Informācijas sistēmu un menedžmenta augstskola. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Izglītības un zinātnes ministre I. Šuplinska

Vizē:

Valsts sekretāre L. Lejiņa

Karelova,67047982

dana.karelova@izm.gov.lv